കോടതിയുടെ ഇടപെടല് മലയാളികള് അടക്കം 84 തൊഴിലാളികള്ക്ക് ശമ്ബള കുടിശ്ശിക ലഭിച്ചു അബുദാബി : ജോലി നഷ്ട്ടപെട്ട് മാസങ്ങളോളം ദുരിതത്തിലായ മലയാളികള് അടക്കമുള്ള 84 തൊഴിലാളികള്ക്ക് കോടതി ഇടപെടലിലൂടെ കുടിശ്ശിക തിരിച്ചുകിട്ടി. 52 ലക്ഷം ദിര്ഹത്തിന്റെ ശമ്ബള കുടിശ്ശികയാണ് മടക്കി ലഭിച്ചത്. കുറഞ്ഞ സമയത്തിനുള്ളില് എല്ലാ തൊഴിലാളികളുടെയും പ്രശ്നം പ്രത്യേകം കേട്ടാണ് കേസില് തീര്പ്പ് നടന്നത് . അതെ സമയം തൊഴിലാളികളെ താമസ സ്ഥലത്തുനിന്ന് ഇറക്കിവിടുന്നതും കോടതി തടഞ്ഞിരുന്നു. കൂടാതെ മറ്റു കമ്ബനികളിലേക്കു ജോലി മാറാനുള്ള സൗകര്യവും ഒരുക്കിയതും വലിയ ആശ്വാസമായി. സ്വകാര്യ കമ്ബനി തൊഴിലാളികള്ക്കാണ് കോടതിയുടെ ഇടപെടല് ആശ്വാസം പകര്ന്നത്. ഒരിക്കലും കിട്ടില്ലെന്നു കരുതിയ തുക തിരിച്ചുപിടിച്ച സന്തോഷത്തില് പല പ്രവാസികളും നാട്ടിലേക്കു മടങ്ങാനുള്ള ഒരുക്കത്തിലാണ്. മറ്റു കമ്ബനിയില് ജോലി ലഭിച്ചവര് കുടുംബാംഗങ്ങളെ കണ്ടു തിരിച്ച് വന്നശേഷം പുതിയ ജോലിയില് പ്രവേശിക്കും. നിര്ണായക ഇടപെടലില് കോടതിക്കും തൊഴില് വകുപ്പ് മന്ത്രാലയ ഉദ്യോഗസ്ഥര്ക്കും തൊഴിലാളികള് നന്ദി അറിയിച്ചു. തൊഴിലാളികള്ക്ക് കൃത്യസമയത്ത് വേതനം ലഭിക്കുന്നുണ്ടെന്ന് ഉറപ്പാക്കണമെന്ന് ഉപപ്രധാനമന്ത്രിയും പ്രസിഡന്ഷ്യല്കാര്യ മന്ത്രിയുമായ ഷെയ്ഖ് മന്സൂര് ബിന് സായിദ് അല് നഹ്യാന് നിര്ദേശിച്ചിരുന്നു.The post കോടതിയുടെ ഇടപെടല് മലയാളികള് അടക്കം 84 തൊഴിലാളികള്ക്ക് ശമ്ബള കുടിശ്ശിക ലഭിച്ചു first appeared on MalayalamExpressOnline.